Gatherings in Biosemiotics
Gatherings in Biosemiotics on peamine biosemiootika alaste aastakonverentside seeria. Need konverentsid said alguse Tartu ja Kopenhaageni biosemiootikute ühistööst. Esimene konverents toimus Kopenhaagenis, teine Tartus, järgnevad erinevates paikades üle maailma. Selle konverentsiseeria iseäraks on, et puuduvad kutsutud esinejad, paralleelsektsioone pole, kõigil esinejatel on võrdne esinemisaeg. Alates Rahvusvahelise Biosemiootika Ühingu loomisest koordineerib neid konverentse selle ühingu juhatus, samuti peetakse seal ühingu aastakonverents.